CELEX: 32007D0636
Language: ro
Date: 2007-09-28 00:00:00
Title: 2007/636/CE: Decizia Comisiei din 28 septembrie 2007 privind o contribuție financiară a Comunității pentru efectuarea, în statele membre, a unui studiu cu privire la prevalența Salmonellei spp. la efectivele de porci de reproducție [notificată cu numărul C(2007) 4434]

3.10.2007   
            
            
               RO
            
            
               Jurnalul Oficial al Uniunii Europene
            
            
               L 257/30
            
         
      DECIZIA COMISIEI
   
   din 28 septembrie 2007
   privind o contribuție financiară a Comunității pentru efectuarea, în statele membre, a unui studiu cu privire la prevalența Salmonellei spp. la efectivele de porci de reproducție
   [notificată cu numărul C(2007) 4434]
   (2007/636/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 20,
   întrucât:
   
               (1)
            
            
               Decizia 90/424/CEE stabilește procedurile de reglementare a unei contribuții financiare comunitare pentru măsuri veterinare specifice, inclusiv măsuri tehnice sau științifice. Decizia prevede că Comunitatea întreprinde sau sprijină statele membre să întreprindă acțiuni tehnice și științifice necesare dezvoltării legislației comunitare în domeniul veterinar, precum și pentru dezvoltarea învățământului sau a formării în acest domeniu.
            
         
               (2)
            
            
               În conformitate cu articolul 4 și anexa I din Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonellei și al altor agenți zoonotici specifici (2), prezenți în rețeaua alimentară, se impune stabilirea unui obiectiv comunitar pentru reducerea prevalenței salmonellei la efectivele de porci de reproducție.
            
         
               (3)
            
            
               Grupul operativ al Autorității Europene pentru Siguranța Alimentară (AESA), însărcinat cu colectarea de informații privind zoonozele, a adoptat, la data de 30 aprilie 2007, un raport privind o propunere de specificații tehnice pentru un studiu de referință cu privire la prevalența salmonellei la populațiile de porci de reproducție (3) („Raportul AESA”).
            
         
               (4)
            
            
               Pentru stabilirea obiectivului comunitar menționat, trebuie să fie disponibile date comparabile cu privire la prevalența salmonellei la efectivele infectate de porci de reproducție din statele membre. Asemenea informații nu sunt disponibile, prin urmare trebuie realizat un studiu special pentru monitorizarea prevalenței salmonellei la porcii de reproducție pe o perioadă corespunzătoare, astfel încât să se țină seama de eventualele variații sezoniere. Studiul trebuie să se bazeze pe raportul AESA.
            
         
               (5)
            
            
               De asemenea, raportul AESA recomandă o eșantionare suplimentară pentru estimarea prevalenței în interiorul crescătoriei. O asemenea eșantionare trebuie efectuată de un anumit număr de state membre care reprezintă geografic diversele situații din Comunitate.
            
         
               (6)
            
            
               Studiul trebuie să furnizeze informațiile tehnice necesare dezvoltării legislației veterinare comunitare. Având în vedere importanța colectării de date comparabile asupra prevalenței salmonellei la porcii de reproducție în statele membre, este necesară acordarea, pentru acestea din urmă, a unei contribuții financiare din partea Comunității pentru punerea în aplicare a cerințelor specifice ale studiului. Costurile pentru testele de laborator ar trebui să se ramburseze 100 %, prin aplicarea unui plafon. Toate celelalte costuri aferente, precum eșantionarea, deplasările, administrarea etc. nu pot beneficia de nicio contribuție financiară comunitară.
            
         
               (7)
            
            
               Contribuția financiară a Comunității trebuie acordată cu condiția ca studiul să se realizeze în conformitate cu dispozițiile aplicabile ale dreptului comunitar și cu respectarea altor condiții determinate.
            
         
               (8)
            
            
               Contribuția financiară a Comunității trebuie acordată în măsura în care acțiunile prevăzute sunt îndeplinite efectiv și în măsura în care autoritățile competente furnizează toate informațiile necesare la termenele stabilite.
            
         
               (9)
            
            
               Din motive de eficiență administrativă, toate cheltuielile prezentate pentru o contribuție financiară a Comunității trebuie exprimate în euro. În conformitate cu Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (4), cursul de schimb pentru cheltuielile efectuate în altă monedă decât euro este ultimul curs stabilit de către Banca Centrală Europeană înaintea primei zile din luna în care statul membru respectiv trimite solicitarea.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Obiectul și domeniul de aplicare
   Prezenta decizie stabilește normele privind contribuția financiară a Comunității pentru un studiu de referință care urmează a fi efectuat în statele membre cu privire la prevalența, în interiorul Comunității, a Salmonellei spp. în rândul porcilor de reproducție care au făcut obiectul unor eșantionări la nivel de fermă („studiul”).
   Rezultatele studiului vor fi utilizate pentru stabilirea unui obiectiv comunitar în conformitate cu dispozițiile articolului 4 din Regulamentul (CE) nr. 2160/2003 și pentru a examina cea mai bună metodă de evaluare a realizării acestui obiectiv în viitor.
   Articolul 2
   Definiție
   În sensul prezentei decizii, prin „autoritate competentă” se înțelege autoritatea sau autoritățile unui stat membru, în sensul articolului 3 din Regulamentul (CE) nr. 2160/2003.
   Articolul 3
   Domeniul de aplicare a studiului
   (1)   Statele membre vor efectua un studiu pentru a evalua prevalența Salmonellei spp. în rândul porcilor de reproducție de la care s-au prelevat eșantioane la nivel de fermă în conformitate cu anexa I.
   (2)   Studiul se desfășoară pe o perioadă de un an, începând cu 1 ianuarie 2008.
   Articolul 4
   Metode de eșantionare și analize
   Eșantionarea și analiza se efectuează de către autoritatea competentă sau sub supravegherea acesteia în conformitate cu specificațiile tehnice stabilite în anexa I.
   Articolul 5
   Condiții de acordare a unei contribuții financiare din partea Comunității
   (1)   Contribuția financiară a Comunității la costurile analizelor este acordată statelor membre până la valoarea maximă totală de cofinanțare stabilită în anexa II pentru durata studiului.
   (2)   Contribuția financiară a Comunității prevăzută la alineatul (1) va fi acordată statelor membre sub rezerva punerii în aplicare a studiului în conformitate cu dispozițiile relevante ale legislației comunitare, inclusiv în materie de concurență și de acordare a contractelor publice, și sub rezerva respectării următoarelor condiții:
   
               (a)
            
            
               legile naționale, regulamentele și normele administrative necesare pentru punerea în aplicare a studiului trebuie să intre în vigoare până la 1 ianuarie 2008 cel târziu;
            
         
               (b)
            
            
               un raport de activitate conținând informațiile enumerate la punctul 5.1 din anexa I și cuprinzând perioada 1 ianuarie 2008-31 martie 2008 trebuie prezentat Comisiei până cel târziu la data de 31 mai 2008;
            
         
               (c)
            
            
               un raport final privind punerea în aplicare a studiului, alături de documentele justificative pentru costurile suportate de către statele membre pentru analizele și rezultatele obținute în cursul perioadei 1 ianuarie 2008-31 decembrie 2008, trebuie prezentat Comisiei până cel târziu la data de 28 februarie 2009;
            
         
               (d)
            
            
               studiul trebuie pus în aplicare în mod efectiv.
            
         Documentele justificative pentru costurile suportate, menționate la alineatul (2) litera (c), cuprind cel puțin informațiile stabilite la anexa III.
   (3)   Neprezentarea raportului final menționat la alineatul (2) litera (c) conduce la o reducere progresivă a contribuției financiare care urmează a fi acordată de către Comunitate, de 25 % din valoarea totală până la 31 martie 2009, de 50 % până la 30 aprilie 2009 și de 100 % până la 31 mai 2009.
   Articolul 6
   Sumele maxime care se rambursează
   Valorile maxime ale contribuției financiare acordate de către Comunitate pentru costurile analizelor acoperite de studiu care urmează a fi rambursate către statele membre nu vor depăși următoarele:
   
               (a)
            
            
               20 EUR per test pentru depistarea bacteriologică a Salmonellei spp.;
            
         
               (b)
            
            
               30 EUR pentru serotipizarea izolaților relevanți.
            
         Articolul 7
   Colectarea datelor, evaluarea și raportarea
   (1)   Autoritatea competentă responsabilă cu pregătirea raportului anual național în conformitate cu articolul 9 alineatul (1) din Directiva 2003/99/CE a Parlamentului European și a Consiliului (5) colectează și evaluează rezultatele studiului.
   (2)   Comisia transmite datele naționale și evaluarea menționate la alineatul (1) către Autoritatea Europeană pentru Siguranța Alimentară, care le examinează.
   (3)   Datele și rezultatele naționale sunt puse la dispoziția publicului într-o formă care garantează confidențialitatea.
   Articolul 8
   Cursul de schimb aplicabil cheltuielilor
   Cheltuielile efectuate într-o altă monedă decât euro sunt convertite, de către statul membru în cauză, în euro pe baza celei mai recente rate de schimb stabilite de către Banca Centrală Europeană înaintea primei zile a lunii în care solicitarea pentru contribuția financiară a Comunității este prezentată de către statul membru.
   Articolul 9
   Aplicarea
   Prezenta decizie se aplică de la 1 ianuarie 2008.
   Articolul 10
   Destinatari
   Prezenta decizie se adresează statelor membre.
   
      Adoptată la Bruxelles, 28 septembrie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 224, 18.8.1990, p. 19. Decizie, astfel cum a fost modificată ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      (2)  JO L 325, 12.12.2003, p. 1. Regulament, astfel cum a fost modificat ultima dată prin Regulamentul (CE) nr. 1791/2006.
   
      (3)  The EFSA Journal (2007) 99, 1-28.
   
      (4)  JO L 209, 11.8.2005, p. 1. Regulament, astfel cum a fost modificat ultima dată prin Regulamentul (CE) nr. 378/2007 (JO L 95, 5.4.2007, p. 1).
   
      (5)  JO L 325, 12.12.2003, p. 31.
   
      ANEXA I
      Specificațiile tehnice menționate la articolul 3 alineatul (1), la articolul 4 și la articolul 5 alineatul (2) litera (b)
      1.   PREZENTAREA GENERALĂ A STUDIULUI
      Studiul se efectuează în conformitate cu analiza globală de la figura 1.
      Figura 1:   Analiză globală a studiului
      
         
      2.   BAZA DE EȘANTIONARE
      2.1.   Delimitarea populației
      Studiul se efectuează pe exploatații care dețin cel puțin 80 % din populația de porci de reproducție într-un stat membru. În mod prioritar, se prelevează eșantioane din exploatațiile care dețin 50 sau mai mulți porci de reproducție. Cu toate acestea, în cazul în care exploatațiile respective care dețin 50 sau mai mulți porci de reproducție nu conțin 80 % din efectivul național de porci de reproducție, se vor preleva, de asemenea, eșantioane de la exploatații mai mici cu mai puțin de 50 de porci de reproducție.
      Exploatațiile cu porci de reproducție vor fi clasificate fie ca „exploatații de reproducție”, fie ca „exploatații de producție”. Exploatațiile de reproducție vând scroafe tinere și/sau vieri pentru reproducție. În mod normal, acestea vând 40 % sau mai mult din scroafele tinere pe care le cresc pentru reproducție, în timp ce restul este vândut pentru sacrificare. În schimb, exploatațiile de producție vând în principal porci la îngrășat sau pentru sacrificare.
      Prevalența Salmonellei trebuie măsurată în mod separat în exploatațiile de reproducție (partea 1 a studiului) și în exploatațiile de producție (partea 2 a studiului), reprezentând efectivele astfel cum este indicat în figura 2, excluzându-se efectivele de la porci înțărcați la porci la îngrășat.
      Figura 2:   Prezentarea generală a exploatațiilor
      
         
      2.2.   Eșantionul și strategia de eșantionare
      Ambele părți ale studiului trebuie să aibă un plan de eșantionare similar celor două etape. În cadrul primei etape, un eșantion aleatoriu de exploatații se selectează în fiecare stat membru dintre exploatațiile de reproducție și un al doilea eșantion aleatoriu se selectează din grupul de exploatații de producție. Problema numărului de exploatații necesare este dezbătută la punctul 2.3. În cadrul celei de-a doua etape, se selectează un anumit număr de țarcuri pentru eșantionare în cadrul fiecărei exploatații selectate (a se vedea punctul 2.2.2).
      2.2.1.   Prima etapă: selecția exploatațiilor
      Fiecare stat membru trebuie să creeze două baze de eșantionare. Prima enumeră toate exploatațiile de reproducție eligibile (de obicei, exploatațiile care dețin cel puțin 50 de porci de reproducție – a se vedea punctul 2.1), iar a doua enumeră toate exploatațiile de producție eligibile. Numărul de exploatații necesare pentru fiecare parte a studiului se selectează apoi în mod aleatoriu din fiecare listă. Un eșantion aleatoriu trebuie să garanteze faptul că studiul include exploatațiile care dețin efective având mărimi diferite și care sunt stabilite în toate regiunile unui stat membru în care se practică creșterea de porci. Este recunoscut faptul că în anumite state membre pot exista puține exploatații (de exemplu, mai puțin de 10 % din toate exploatațiile eligibile) cu efective care au mărimi foarte mari. Astfel, este posibil ca nici una dintre aceste efective având o mărime foarte mare să nu fie aleasă cu ocazia selecției aleatorii. Un stat membru poate utiliza un criteriu de stratificare anterior selecției exploatațiilor – de exemplu, pentru a defini un strat care conține 10 % din efectivele cele mai mari și pentru a aloca stratului respectiv 10 % din mărimea eșantionului necesar. În mod similar, un stat membru poate stratifica eșantionul între regiunile administrative în conformitate cu proporția de efective eligibile din fiecare regiune. Orice stratificare care se ia în considerare trebuie să fie descrisă în raportul pe care un stat membru îl prezintă Comisiei în conformitate cu punctul 5.1.
      În cazul în care o exploatație selectată nu poate fi eșantionată (de exemplu, dacă nu mai există în momentul în care se efectuează eșantionarea), o altă exploatație se selectează în mod aleatoriu din aceeași bază de eșantionare. În cazul în care s-a aplicat o stratificare (de exemplu, mărimea efectivului sau regiunea), atunci o nouă exploatație trebuie selectată din același strat.
      Mărimea eșantionului primar (numărul de exploatații care urmează a fi eșantionate) trebuie să fie distribuită aproximativ în mod egal în cursul anului pentru a acoperi, pe cât posibil, anotimpuri diferite. Se prelevează eșantioane de la aproximativ o doisprezecime din numărul de exploatații în fiecare lună.
      Exploatațiile exterioare trebuie incluse în studiu, dar nu mai este prevăzută o stratificare obligatorie pentru acest tip de producție.
      2.2.2.   A doua etapă: eșantionarea în exploatație
      În cadrul fiecărui efectiv de reproducție și de producție selecționat, țarcurile, curțile sau grupurile de porci de reproducție care au peste 6 luni și care urmează a fi eșantionați sunt selectați în mod aleatoriu.
      Numărul de țarcuri, curți sau grupuri care urmează a fi eșantionate trebuie să fie alocat în mod proporțional în conformitate cu numerele de porci de reproducție care se află în diverse stadii de producție (gestanți, negestanți și alte categorii de porci de reproducție). Categoriile exacte de vârstă care urmează a fi eșantionate nu sunt prescrise, însă aceste informații se colectează în timpul eșantionării.
      Porcii de reproducție care au sosit recent în efectiv și sunt ținuți în carantină nu sunt incluși în studiu.
      2.3.   Calculul mărimii eșantionului
      2.3.1.   Mărimea eșantionului primar (mărimea eșantionului în prima etapă)
      Se efectuează un calcul regulat al mărimii eșantionului primar pentru exploatațiile de reproducție și se efectuează un al doilea calcul regulat al mărimii eșantionului primar pentru exploatațiile de producție. Mărimea eșantionului primar echivalează cu numărul de exploatații de reproducție și cu numărul de exploatații de producție care urmează a fi eșantionate în fiecare stat membru și aceasta este determinată, în ipoteza unui eșantionări aleatorii, pe baza următoarelor criterii:
      
                  (a)
               
               
                  numărul total de exploatații de reproducție (exploatații de reproducție, partea 1 a studiului);
               
            
                  (b)
               
               
                  numărul total de exploatații de producție (exploatații de producție, partea 2 a studiului);
               
            
                  (c)
               
               
                  prevalența anuală estimată (p): 50 %;
               
            
                  (d)
               
               
                  nivelul de încredere dorit (Z): 95 %, corespunzând unei valori Zα de 1,96 %;
               
            
                  (e)
               
               
                  exactitatea (L): 7,5 %;
               
            
                  (f)
               
               folosind aceste valori și formula: 
                     
               
            Întâi se efectuează calculul pentru exploatațiile de reproducție și apoi calculul pentru exploatațiile de producție. În fiecare caz, ipotezele de la literele (c)-(e) de mai sus sunt aceleași.
      Din motive practice, în cazul în care există 100 000 sau mai multe exploatații în baza de eșantionare a efectivelor de reproducție sau în baza de eșantionare a efectivelor de producție, atunci se consideră populația ca fiind infinită, iar numărul de exploatații care urmează a fi selectate în mod aleatoriu din baza de eșantionare este de 171 (a se vedea tabelul 1). În cazul în care numărul de efective de reproducție sau de efective de producție este mai mic de 100 000, se aplică un factor de corecție pentru populația finită și se eșantionează mai puține exploatații, astfel cum se indică în tabelul 1.
      De exemplu, dacă într-un stat membru există 1 000 de exploatații care aparțin grupului de exploatații de producție și 250 de exploatații care aparțin grupului de exploatații de reproducție, 147 de exploatații trebuie eșantionate în grupul de exploatații de producție și 102 exploatații trebuie eșantionate în grupul de exploatații de reproducție.
      Tabelul 1
      Numărul de exploatații cu porci de reproducție care urmează a fi eșantionați în oricare parte a studiului în funcție de mărimea populației finite (numărul total de exploatații cu porci de reproducție din statele membre)
      
                  Numărul de exploatații cu porci de reproducție (N)
               
               
                  Mărimea eșantionului (n) pentru mărimea populației finite cu o exactitate de 7,5 %
               
            
                  100 000
               
               
                  171
               
            
                  10 000
               
               
                  169
               
            
                  5 000
               
               
                  166
               
            
                  2 000
               
               
                  158
               
            
                  1 000
               
               
                  147
               
            
                  500
               
               
                  128
               
            
                  250
               
               
                  102
               
            
                  150
               
               
                  80
               
            
                  125
               
               
                  73
               
            
                  100
               
               
                  64
               
            
                  90
               
               
                  59
               
            
                  80
               
               
                  55
               
            
                  70
               
               
                  50
               
            
                  60
               
               
                  45
               
            
                  50
               
               
                  39
               
            
                  40
               
               
                  33
               
            
                  30
               
               
                  26
               
            
                  20
               
               
                  18
               
            
                  10
               
               
                  10
               
            Lipsa de răspuns se anticipează, de exemplu, prin creșterea cu 10 % a mărimii eșantionului în fiecare grup. Orice exploatație neadecvată se înlocuiește în timpul studiului (a se vedea punctul 2.2.1).
      În cazul în care nu este posibil să se estimeze numărul de „exploatații de reproducție” înainte de începerea studiului, se selectează un număr de exploatații pentru eșantionare, conform tabelului 1, pe baza numărului total de exploatații cu scroafe (X exploatații). Numărul de exploatații care trebuie eșantionate se mărește cu cel puțin 30 % [(X + 30 %) exploatații]. Înaintea studiului, autoritatea competentă identifică un număr de exploatații de reproducție cel puțin egal cu acest procentaj suplimentar de 30 %. În timpul vizitei fermelor, exploatația este clasificată ca exploatație de reproducție sau de producție în conformitate cu definițiile de mai sus.
      2.3.2.   Mărimea eșantionului secundar (mărimea eșantionului în a doua etapă)
      În fiecare exploatație selectată, se prelevează eșantioane de rutină de materii fecale (a se vedea punctul 3.1) din 10 țarcuri, curți sau grupuri de porci de reproducție alese la întâmplare. În cazul în care este necesar (de exemplu, în adăposturile de fătare sau acolo unde scroafele sunt ținute în grupuri mici de mai puțin de 10 indivizi), un grup poate fi compus din mai mult de un țarc. Fiecare eșantion de rutină trebuie să provină de la cel puțin 10 porci de reproducere diferiți.
      Totuși, în cazul în care în exploatații mici sau în exploatații având un număr mare de porci de reproducție ținuți în perimetre exterioare, numărul de țarcuri, curți sau grupuri este mai mic de 10, este necesar să se eșantioneze același țarc, aceeași curte sau același grup astfel încât să se ajungă la un total de 10 eșantioane de rutină.
      3.   PRELEVAREA DE EȘANTIOANE DE LA EFECTIVE DE PORCI
      3.1.   Tipul și caracteristicile eșantionului de rutină
      Materialul prelevat pentru analiza bacteriologică este compus din materii fecale recent expulzate reprezentând întreaga exploatație, care este unitatea vizată. Dat fiind că fiecare exploatație este unică, se decide, înainte de începerea eșantionării, care țarcuri, curți sau grupuri din cadrul exploatației sunt eșantionate. Eșantionul prelevat este plasat într-un recipient separat care împiedică contaminarea încrucișată și este trimis la laborator.
      Fiecare eșantion compozit trebuie să aibă o greutate totală de cel puțin 25 g și două metode de prelevare a acestor eșantioane compozite de materii fecale pot fi utilizate:
      
                  1.
               
               
                  În caz de acumulare de materii fecale amestecate într-o zonă a unui țarc sau a unei curți, o cârpă mare (de exemplu, 20 cm × 20 cm) poate fi utilizată pentru a fi trecută peste materiile fecale, în așa fel încât să fie prelevate cel puțin 25 g de material amestecat. Acest lucru se poate realiza, de exemplu, prin deplasarea în zig zag a unei cârpe pe o lungime de doi metri astfel încât aceasta să fie bine acoperită de materii fecale. În cazul în care este necesar, de exemplu, când vremea este foarte caldă sau pe podele cu stinghii, cârpa poate fi umezită cu ajutorul unui lichid adecvat, cum ar fi apa potabilă;
               
            
                  2.
               
               
                  În absența unei asemenea acumulări, de exemplu, într-un câmp, într-o curte mare, într-un adăpost de fătare, în țarcuri sau în alte adăposturi cu numere mici de grupuri de porci, se selectează pelicule individuale din masele sau locurile de materii fecale individuale proaspete astfel încât un minim de 10 indivizi să contribuie la un eșantion total de cel puțin 25 g. Locurile de prelevare ale acestor pelicule trebuie să fie repartizate într-un mod reprezentativ pentru toată zona respectivă.
               
            Se preferă prima metodă atunci când poate fi practicată. Această metodă presupune ca cel puțin 10 porci diferiți să contribuie la fiecare eșantion prelevat, în caz contrar se aplică a doua metodă.
      3.2.   Eșantionare suplimentară pentru studiul de prevalență în interiorul exploatației
      10 exploatații alese în mod aleatoriu din eșantionul general al exploatațiilor de reproducție și al exploatațiilor de producție fac împreună obiectul unui eșantionaj mai intensiv. În aceste exploatații, se prelevează 10 eșantioane de rutină astfel cum a fost descris precedent (punctul 3.1). În plus, 10 eșantioane individuale de cel puțin 30 g se prelevează în fiecare țarc selectat și se identifică astfel încât respectivele 10 mostre individuale să poată fi asociate cu eșantionul de rutină din țarc. Astfel, în total, 10 eșantioane de rutină și 100 (10 × 10) eșantioane individuale se prelevează din fiecare dintre cele 10 exploatații. Procesarea eșantioanelor respective este descrisă în punctul 4.3.1.
      Această eșantionare trebuie aplicată în Republica Cehă, Danemarca, România, Slovenia, Suedia și Regatul Unit.
      3.3.   Informații privind eșantioanele
      Pentru a permite îndeplinirea cerințelor referitoare la date din partea 5, toate informațiile relevante provenite din eșantioane se înregistrează pe un formular de eșantionare elaborat de autoritatea competentă.
      Fiecare eșantion și formularul care îl însoțește se etichetează cu un număr unic, care este folosit de la începutul eșantionării până la testare, și cu codul țarcului. Autoritatea competentă trebuie să pună în aplicare și să asigure utilizarea unui sistem de numerotare unică.
      3.4.   Transportul eșantioanelor
      Eșantioanele se păstrează, de preferință, la o temperatură între + 2 și + 8 °C și ferite de contaminarea externă în timpul transportului. Eșantioanele se trimit la laborator cât mai repede posibil, fără a se depăși 36 de ore, prin poștă rapidă sau serviciu de mesagerie și ajung la laborator nu mai târziu de 72 de ore de la prelevare.
      4.   METODELE ANALITICE DE LABORATOR
      4.1.   Laboratoare
      Analiza și serotipizarea sunt efectuate de laboratorul național de referință (LNR). În cazul în care LNR nu are capacitatea de a efectua toate analizele sau în cazul în care nu este laboratorul care efectuează în mod obișnuit depistarea, autoritățile competente pot desemna un număr limitat de alte laboratoare care sunt implicate în controlul oficial al Salmonellei pentru a efectua analizele. Aceste laboratoare trebuie să aibă o experiență dovedită în ceea ce privește utilizarea metodei de depistare cerute, precum și un sistem de asigurare a calității conform cu standardul ISO 17025 și să se supună controlului LNR.
      4.2.   Primirea eșantioanelor
      La laborator, eșantioanele se păstrează refrigerate până în momentul examenului bacteriologic, care va fi efectuat, de preferință, în termen de 24 de ore după primire, dar sub nicio formă mai târziu de 96 de ore după ce eșantionul a fost prelevat.
      4.3.   Analiza eșantionului
      Statele membre garantează că toate părțile implicate au fost în mod suficient formate pentru a efectua analizele.
      4.3.1.   Preparare
      În laborator, eșantioanele de rutină se amestecă cu grijă, după care se prelevează 25 g pentru analiză.
      Pentru evaluarea prevalenței în interiorul exploatației, în conformitate cu punctul 3.2, fiecare dintre eșantioanele individuale prelevate (30 g) trebuie divizat în două părți. O parte, care cântărește cel puțin 25 g, se amestecă cu grijă și se cultivă apoi individual. Cea de-a doua parte care rămâne trebuie să fie utilizată pentru a prepara un eșantion compozit artificial din 10 eșantioane individuale prelevate în țarcul, grupul sau curtea selectate. Acesta din urmă se prepară prin adăugarea de 10 ori a 2,5 g din eșantioanele individuale pentru a crea un eșantion compozit artificial de 25 g. Eșantioanele compozite artificial se amestecă cu grijă înainte de analiză. În total, 10 eșantioane de rutină, 10 eșantioane compozite artificial și 100 eșantioane individuale se analizează din fiecare dintre cele 10 exploatații selectate pentru estimarea prevalenței în interiorul exploatației.
      4.3.2.   Depistarea și metodele de identificare
      4.3.2.1.   Depistarea Salmonellei
      Se utilizează metoda recomandată de laboratorul comunitar de referință (LCR) pentru Salmonella, situat în Bilthoven, Țările de Jos. Această metodă este descrisă în anexa D a standardului ISO 6579, „Identificarea Salmonellei spp. în materiile fecale de animale și în eșantioanele din faza producției primare”. Se utilizează ultima versiune a anexei D.
      4.3.2.2.   Serotipizarea Salmonellei
      Toate sușele izolate și identificate ca Salmonella spp. fac obiectul unei serotipizări conforme cu clasificarea Kaufmann-White, de către LNR pentru Salmonella.
      În vederea asigurării calității, 16 sușe tipizabile și 16 izolați netipizabili sunt trimiși la LCR pentru Salmonella. O parte din acestea se trimite trimestrial către LCR. Dacă numărul de sușe izolate este mai mic, toate sunt trimise la laborator.
      4.3.2.3.   Lizotipia Salmonellei
      Pentru lizotipia izolaților de Salmonella Enteritidis and Salmonella Typhimurium (analiză opțională), se utilizează metodele descrise de centrul de referință OMS pentru lizotipia Salmonellei al Agenției de Protecție a Sănătății (Health Protection Agency – HPA), situată în Colindale, Regatul Unit.
      5.   RAPOARTELE STATELOR MEMBRE
      5.1.   Descrierea generală a punerii în aplicare a studiului
      Un raport în format text trebuie să cuprindă cel puțin informațiile următoare:
      
                  (a)
               
               
                  statul membru;
               
            
                  (b)
               
               
                  descrierea populației exploatațiilor care dețin porci de reproducție:
                  
                              1.
                           
                           
                              Exploatații de reproducție:
                              
                                          (i)
                                       
                                       
                                          numărul total al exploatațiilor de reproducție;
                                       
                                    
                                          (ii)
                                       
                                       
                                          numărul total al exploatațiilor nucleu;
                                       
                                    
                                          (iii)
                                       
                                       
                                          numărul total al exploatațiilor de multiplicare;
                                       
                                    
                                          (iv)
                                       
                                       
                                          numărul exploatațiilor de reproducție a căror eșantionare a fost planificată și numărul exploatațiilor de reproducție eșantionate în mod efectiv; numărul exploatațiilor a căror eșantionare a fost planificată dar nu au fost eșantionate și motivul pentru care nu au fost eșantionate;
                                       
                                    
                                          (v)
                                       
                                       
                                          observații privind reprezentativitatea generală a programului de eșantionare a exploatațiilor de reproducție;
                                       
                                    
                        
                              2.
                           
                           
                              Exploatațiile de producție:
                              
                                          (i)
                                       
                                       
                                          numărul total al exploatațiilor de producție;
                                       
                                    
                                          (ii)
                                       
                                       
                                          numărul total al exploatațiilor: de la purcei abia fătați la porci înțărcați/de crescut;
                                       
                                    
                                          (iii)
                                       
                                       
                                          numărul total al exploatațiilor: de la purcei abia fătați la porci la îngrășat;
                                       
                                    
                                          (iv)
                                       
                                       
                                          numărul exploatațiilor de producție a căror eșantionare a fost planificată și numărul exploatațiilor de producție eșantionate în mod efectiv; numărul exploatațiilor a căror eșantionare a fost planificată dar nu au fost eșantionate și motivul pentru care nu au fost eșantionate;
                                       
                                    
                                          (v)
                                       
                                       
                                          eventuale observații privind reprezentativitatea generală a programului de eșantionare a exploatațiilor de producție;
                                       
                                    
                        
            
                  (c)
               
               
                  Numărul eșantioanelor obținute și analizate:
                  
                              (i)
                           
                           
                              din exploatații de reproducție;
                           
                        
                              (ii)
                           
                           
                              din exploatații de producție;
                           
                        
                              (iii)
                           
                           
                              din exploatații eșantionate pentru studiul de prevalență în interiorul exploatației;
                           
                        
            
                  (d)
               
               
                  Rezultate generale:
                  
                              (i)
                           
                           
                              prevalența exploatațiilor de reproducție și a exploatațiilor de producție infestate cu Salmonella și serotipuri de Salmonella;
                           
                        
                              (ii)
                           
                           
                              rezultatul studiului de prevalență în interiorul exploatației;
                           
                        
            
                  (e)
               
               
                  Lista laboratoarelor responsabile cu studiul de referință pentru Salmonella:
                  
                              (i)
                           
                           
                              depistarea;
                           
                        
                              (ii)
                           
                           
                              serotipizarea;
                           
                        
                              (iii)
                           
                           
                              lizotipia (în cazul în care a fost efectuată).
                           
                        
            5.2.   Date complete cu privire la fiecare exploatație eșantionată și rezultatele testelor corespunzătoare
      Statele membre comunică pe cale electronică rezultatele investigației sub formă de date brute folosind dicționarul de date și formularele de colectare furnizate de către Comisie. Dicționarul și formularele sunt stabilite de către Comisie.
      5.2.1.   Pentru fiecare exploatație selectată pentru eșantionare, statele membre colectează următoarele informații:
      
                  (a)
               
               
                  codul exploatației;
               
            
                  (b)
               
               
                  tipul de producție al exploatației:
                  
                              (i)
                           
                           
                              interior versus „orice stadiu al producției care are loc în exterior”;
                           
                        
                              (ii)
                           
                           
                              nucleu, multiplicator, fătare la înțărcare, fătare la îngrășat și fătare la crescut;
                           
                        
            
                  (c)
               
               
                  mărimea exploatației: numărul porcilor de reproducție prezenți în momentul eșantionării (inventarul adulților);
               
            
                  (d)
               
               
                  politica de înlocuire: toți porcii de reproducție de înlocuire cumpărați: anumiți porci de reproducție de înlocuire crescuți intern sau toți porcii de reproducție de înlocuire crescuți intern;
               
            
                  (e)
               
               
                  (facultativ:) simptomele clinice de diaree: erau simptome de diaree prezente în cursul celor trei luni care au precedat eșantionarea?
               
            5.2.2.   Pentru fiecare eșantion trimis la laborator, statele membre colectează următoarele informații:
      
                  (a)
               
               
                  codul eșantionului;
               
            
                  (b)
               
               
                  codul laboratorului care participă la analiza inițială;
               
            
                  (c)
               
               
                  data prelevării eșantioanelor;
               
            
                  (d)
               
               
                  data la care analiza de laborator a început;
               
            
                  (e)
               
               
                  depistarea salmonellei: rezultat calitativ (pozitiv/negativ);
               
            
                  (f)
               
               
                  serotipizarea Salmonellei: serotip(uri) depistat(e) (pot fi mai multe);
               
            
                  (g)
               
               
                  vârsta porcilor: toate scroafele versus porci de reproducție de vârste diferite;
               
            
                  (h)
               
               
                  sexul: doar scroafe; scroafe și vieri sau doar vieri;
               
            
                  (i)
               
               
                  etapa de producție: maternitate; împerechere, gestație (altele?);
               
            
                  (j)
               
               
                  adăposturile: podea cu stinghii (complet/parțial); pardoseală solidă; paie suficiente sau altele;
               
            
                  (k)
               
               
                  alimentația: porcii din acest țarc, această curte sau acest grup sunt hrăniți exclusiv cu furaje combinate?
               
            
                  (l)
               
               
                  suplimentul alimentar: este vreo substanță care reduce prevalența Salmonellei (cum ar fi acidul organic sau un probiotic) adăugată în alimente?
               
            
                  (m)
               
               
                  utilizarea sistematică a antibioticelor: se administrează antibiotice, indiferent sub ce formă, tuturor animalelor din acest grup?
               
            
                  (n)
               
               
                  ultima dată de administrare a antimicrobienelor la animale (în cursul ultimelor patru săptămâni).
               
            5.2.3.   Pentru fiecare eșantion individual trimis la laborator în cadrul eșantionării pentru prevalența în interiorul exploatației, statele membre colectează următoarele informații suplimentare:
      
                  (a)
               
               
                  codul eșantionului compozit;
               
            
                  (b)
               
               
                  depistarea salmonellei în fiecare eșantion individual: rezultat calitativ (pozitiv/negativ);
               
            
                  (c)
               
               
                  serotipizarea Salmonellei în fiecare eșantion individual: serotip(uri) depistat(e) (pot fi mai multe)
               
            
   
      ANEXA II
      Contribuția financiară maximă a Comunității acordată statelor membre la care se face referință în articolul 5
      
                  Statul membru
               
               
                  Suma maximă totală pentru cofinanțarea analizelor (EUR)
               
            
                  Belgia – BE
               
               
                  59 800
               
            
                  Bulgaria – BG
               
               
                  52 260
               
            
                  Republica Cehă – CZ
               
               
                  102 960
               
            
                  Danemarca – DK
               
               
                  98 280
               
            
                  Germania – DE
               
               
                  57 980
               
            
                  Estonia – EE
               
               
                  9 360
               
            
                  Irlanda – IE
               
               
                  43 420
               
            
                  Grecia – EL
               
               
                  39 260
               
            
                  Spania – ES
               
               
                  82 680
               
            
                  Franța – FR
               
               
                  82 680
               
            
                  Italia – IT
               
               
                  79 300
               
            
                  Cipru – CY
               
               
                  20 020
               
            
                  Letonia – LV
               
               
                  3 380
               
            
                  Lituania – LT
               
               
                  13 780
               
            
                  Luxemburg – LU
               
               
                  11 960
               
            
                  Ungaria – HU
               
               
                  74 360
               
            
                  Malta – MT
               
               
                  0
               
            
                  Țările de Jos – NL
               
               
                  87 100
               
            
                  Austria – AT
               
               
                  59 020
               
            
                  Polonia – PL
               
               
                  85 020
               
            
                  Portugalia – PT
               
               
                  54 860
               
            
                  România – RO
               
               
                  107 900
               
            
                  Slovenia – SI
               
               
                  81 120
               
            
                  Slovacia – SK
               
               
                  54 080
               
            
                  Finlanda – FI
               
               
                  64 740
               
            
                  Suedia – SE
               
               
                  81 120
               
            
                  Regatul Unit – UK
               
               
                  102 960
               
            
                  Total
               
               
                  1 609 400
               
            
   
      ANEXA III